Beissoul & Einius

Beissoul & Einius – Lietuvos elektroninės popmuzikos grupių ir dizainerių duetas, veiklą pradėjęs 2011 m.Lietuvos muzikos informacijos centras. Beissoul & Einius Grupė apibūdina savo muziką kaip „elektro madą“ (), elektroninės muzikos žanrą. Grupė imituoja devintojo ir dešimtojo dešimtmečių stilių.Vogue. Интервью с группой Beissoul & Einius. 2015 m. Dauguma dainų tekstų parašyti anglų kalba. Kai kurios dainos išleistos gimtąja, lietuvių kalba. Dar kelios – ukrainiečių.

 Istorija 
Beissoul (tikrasis vardas Artūras Žabas) gimė Ukrainoje, tačiau kai jam buvo vieneri, šeima persikraustė į Lietuvą. Studijavo aktorystę ir pantomimą LMTA.zmones.lt straipsnis „Artūras Žabas-Beissoul: „Ne“ yra geriausias žodis“ (2018 m.). 2012 m. su daina „Why“ dalyvavo nacionalinėje „Eurovizijos“ atrankoje ir pateko į finalą. Prieš šios grupės įkūrimą Žabas buvo kitoje grupėje „MuseIQ“, kurią sudarė Artūras Žabas, Einius ir Innomine.europavox.com straipsnis apie Beissoul & Einius, 2017 m.

Einius Jarutis gimė 1988 m. rugsėjo 5 d. Panevėžyje. Mokėsi Panevėžio Vytauto Žemkalnio gimnazijoje. Studijavo Muzikos technologijas Kauno technologijos universitete. Prieš grupės „Beissoul & Einius“ įkūrimą muzikavo su grupe „MuseIQ“.

Grupė veiklą pradėjo 2011 m. Artūro ir Einiaus duetas pradėjo veikti iširus grupei „MuseIQ“, kurioje anksčiau abu dalyvavo. Dar neišleidę debiutinio albumo atlikėjai jau rengė koncertus didžiausiuose Lietuvos festivaliuose ir neįprastose vietose – pavyzdžiui, Šv. Kotrynos bažnyčioje Vilniuje. 

2014 m. kovą duetas išleido pirmąjį albumą „Laikas Paikas“ (su hitais „Summerrain“ ir „Kaip tu ir sakei“). Albumo pristatymas įvyko festivalyje „Tallinn Music Week“, netrukus duetas sulaukė kvietimų koncertuoti ir Didžiojoje Britanijoje, Gruzijoje, Ukrainoje.

2017 m. gruodį jie surengė kol kas didžiausią savo koncertą – „Elektromados šou“. Šviesų ir vaizdo šou, podiumas ir 20 modelių, demonstruojančių specialius ta proga sukurtus kostiumus.Lietuvos kultūros institutas. Beissoul & Einius. 2017 m. 

2019 m. išleido naują albumą ir vinilinę plokštelę.

 Mada 
2017 m. „Electro“ mados šou Vilniuje duetas pristatė savo iš stiklo kurtų rūbų pavasario – rudens kolekciją „Sharp Sabotage“.

Dueto antrojoje pavasario – rudens kolekcijoje „Galia būti svetimam“ per jų „Electrofashion Show“ Lietuvoje 2018 m. buvo pristatyta 20 kostiumų. Atlikėjai koncertuoja su savo kurtais drabužiais.

 Apdovanojimai ir nominacijos 
 Metai Apdovanojimas Kategorija Nominuotas Rezultatas 2014 M.A.M.A. 2013 Metų elektroninės muzikos grupė ar atlikėjas, atlikėja   2015 M.A.M.A. 2014 Metų elektroninės muzikos grupė, atlikėjas ar atlikėja   Metų grupė   2016 M.A.M.A. 2015 Metų elektroninės muzikos grupė, atlikėjas, atlikėja   2017 M.A.M.A. 2016 Metų vaizdo klipas „Lion“  2018 M.A.M.A. 2017 Metų elektroninės muzikos grupė, atlikėjas, atlikėja   Metų grupė   Metų albumas „A Secret Contract“  Unsigned Music Awards Best International Music Video „Lion“ https://www.prsformusic.com/m-magazine/news/unsigned-music-awards-2018-nominees-announced/ 2019 M.A.M.A. 2018 Metų elektroninės muzikos grupė, atlikėjas, atlikėja   Metų vaizdo klipas „Rooftop“  2020 M.A.M.A. 2019 Metų elektroninės muzikos grupė, atlikėjas, atlikėja  Žmonės 2020Metų muzikos žmogus  2021 M.A.M.A. 2020 Metų elektroninės muzikos atlikėjas   Metų grupė  Metų albumas  2023 M.A.M.A. 2022 Metų elektroninės muzikos atlikėjas   Metų grupė 

 Albumai 
Laikas Paikas, Prior Musica, 2014 m.
Chamillion, 2015 m.
#Asecretcontract, B&E Records, 2017 m.
White Crow, 2019 m.
Questions in the Dark, 2020 m.
Electrofashion, 2022 m.

 Šaltiniai 

Kategorija:Lietuvos elektroninės muzikos atlikėjai
Kategorija:Lietuvos atlikėjai